CELEX: 32004D0663
Language: mt
Date: 2004-09-20 00:00:00
Title: Id-Deċiżjoni tal-Kummissjoni ta' l- 20 ta' Settembru 2004 li temenda d-Deċiżjoni tal-Kummissjoni 97/464/KE dwar il-proċedura għall-affermazzjoni tal-konformità tal-prodotti tal-bini skond l-Artikolu 20 (2) tad-Direttiva tal-Kunsill 89/106/KEE fir-rigward ta' prodotti ta' l-inġinerija ta' l-ilma żejjed (innotifikata fid-dokument bin-numru K(2004) 3488) Test b'relevanza għaż-ŻEE.

12.10.2005   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  154
               
            ID-DEĊIŻJONI TAL-KUMMISSJONI
      ta' l-20 ta' Settembru 2004
      li temenda d-Deċiżjoni tal-Kummissjoni 97/464/KE dwar il-proċedura għall-affermazzjoni tal-konformità tal-prodotti tal-bini skond l-Artikolu 20 (2) tad-Direttiva tal-Kunsill 89/106/KEE fir-rigward ta' prodotti ta' l-inġinerija ta' l-ilma żejjed
      (innotifikata fid-dokument bin-numru K(2004) 3488)
      (Test b'rilevanza għaż-ŻEE)
      (2004/663/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni tal-liġijiet, regolamenti u dispożizzjonijiet amministrattivi ta' l-Istati Membri relatati mal-prodotti tal-bini (1), kif emendata bid-Direttiva 93/68/KEE (2), u b'mod partikolari l-Artikolu 13(4) tagħha,
      Billi:
      
                  (1)
               
               
                  Kummissjoni diġà adottat id-Deċiżjoni 97/464/KE (3) dwar l-affermazzjoni tal-konformità tal-prodotti tal-bini skond l-Artikolu 20(2) tad-Direttiva 89/106/KEE fir-rigward ta' prodotti ta' l-inġinerija ta' l-ilma żejjed.
               
            
                  (2)
               
               
                  L-Artikolu 13(2) tad-Direttiva 89/106/KEE jsemmi li l-konformità għandha tkun stabbilita skond l-Anness III tad-Direttiva. Għalhekk m'hemmx għalfejn li wieħed jirreferi għall-Artikolu 13(3) (a) u (b) meta jkun qed jispeċifika l-proċedura li tafferma l-konformità skond l-Artikolu 13(4). It-test tad-Deċiżjoni 97/464/KE għandu jkun simplifikat billi titħassar din ir-referenza.
               
            
                  (3)
               
               
                  Wara reviżjoni tal-familji tal-prodotti ta' l-inġinerija ta' l-ilma żejjed, u minħabba l-ħtieġa li jkunu akkomodati l-bżonnijiet regolatorji ta' l-Istati Membri fir-rigward tar-reazzjoni tagħhom għan-nar, il-proċeduri ta' affermazzjoni ta' konformità fir-rigward tal-karatteristiċi tar-reazzjoni għan-nar għandhom ikunu miżjuda.
               
            
                  (4)
               
               
                  Wara reviżjoni tal-familja tal-prodott “Prodotti ta” l-inġinerija ta' l-ilma żejjed barra l-bini (3/3)' ġie deċiż li għandu jkun assigurat livell għoli ta' sigurtà għall-għotjien tat-toqob ta' l-ispezzjonar u l-għotjien tal-gandotti għall-użu fiż-żoni għall-vetturi u dawk pedonali.
               
            
                  (5)
               
               
                  Id-Deċiżjoni 97/464/KE għandha għalhekk tkun emendata skond dan.
               
            
                  (6)
               
               
                  Il-miżuri msemmija f'din id-Deċiżjoni huma skond l-opinjoni tal-Kumitat Permanenti dwar il-Kostruzzjoni.
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 97/464/KE hija emendata kif ġej:
      
                  (1)
               
               
                  L-Artikolu 1 huwa mibdul kif ġej:
                  “Artikolu 1
                  1.   Il-prodotti mniżżla fl-Anness I se jkollhom il-konformità tagħhom affermata mill-proċeduri mniżżla f'Anness II.
                  2.   Meta l-prodotti msemmija f'paragrafu 1 jkunu suġġetti wkoll għal regolamenti dwar ir-reazzjoni għan-nar, huma għandhom ikollhom il-konformità tagħhom affermata fir-rigward tal-karatteristiċi tar-reazzjoni għan-nar mill-proċeduri mniżżla f'Anness III.”
               
            
                  (2)
               
               
                  L-Annessi huma emendati skond l-Anness ta' din id-Deċiżjoni.
               
            Artikolu 2
      Din id-Deċiżjoni hija indirizzata lill-Istati Membri
      
         Magħmula fi Brussell, fl-20 ta' Settembru 2004.
         
            
               Għall-Kummissjoni
            
            Olli REHN
            
               Membru tal-Kummissjoni
            
         
      
      
         (1)  ĠU L 40, tal-11.2.1989, p. 12.
      
         (2)  ĠU L 220, tat-30.8.1993, p. 1.
      
         (3)  ĠU L 198, tal-25.7.1997, p. 33.
      
         ANNESS
         L-Annessi huma emendati kif ġej:
         
                     (1)
                  
                  
                     F'Anness II, għall-familja tal-prodott “Prodotti ta' l-inġinerija ta' l-ilma żejjed barra l-bini (3/3)”, it-tabella hija mibdula bit-tabella li ġejja:
                     
                                 Prodott(i)
                              
                              
                                 Użu(i) maħsub(a)
                              
                              
                                 Livell(i)
                                 jew klassi)
                              
                              
                                 Sistema(i) ta' affermazzjoni tal-konformità
                              
                           
                                 Toqob u kmamar ta' l-ispezzjonar.
                                 Turġien tal-ħadid, slielem u poġġamani għat-toqob u l-kmamar ta' l-ispezzjonar.
                              
                              
                                 Biex jintużaw fil-karreġġjati, fiż-żoni ta' parkeġġ, fil-medda art għall-emerġenza (hard shoulders) u barra 'l bini
                              
                              
                                  
                              
                              
                                 4 (1)
                                 
                              
                           
                                 Separaturi
                              
                              
                                 għall-ilma żejjed/dranaġġ mill-bini u minn xogħlijiet ta' l-inġinerija ċivili inkluż it-toroq
                              
                              
                                  
                              
                              
                                 4 (1)
                                 
                              
                           
                                 Għotjien ta' toqob għall-ispezzjonar u għotjien tal-gandotti
                              
                              
                                 Biex jintużaw fiż-żoni għall-vetturi u għall-mixi
                              
                              
                                  
                              
                              
                                 1 (2)
                                 
                              
                           
               
                     (2)
                  
                  
                     L-Anness li ġej huwa miżjud:
                     
                        “ANNESS III
                        FAMILJI TAL-PRODOTTI
                        Prodotti ta' l-inġinerija ta' l-ilma żejjed ġewwa l-bini
                        Prodotti ta' l-inġinerija ta' l-ilma żejjed barra l-bini
                        Sistemi ta' l-affermazzjoni tal-konformità fir-rigward tal-karatteristiċi tar-reazzjoni għan-nar
                        Għall-prodott(i) u l-użu(i) maħsub(a) elenkat hawn taħt, CEN/Cenelac huwa mitlub li jispeċifika s-sistemi ta' l-affermazzjoni tal-konformità li ġejjin fir-rigward tal-karatteristiċi tar-reazzjoni għan-nar fl-istandard(s) armonizzati rilevanti:
                        
                                    Prodott(i)
                                 
                                 
                                    Użu(i) maħsub(a)
                                 
                                 
                                    Livell(i)
                                    jew klassi
                                    
                                       (Reazzjoni għan-nar)
                                    
                                 
                                 
                                    Sistema(i) ta' affermazzjoni tal-konformità
                                 
                              
                                    Apparati għall-back-flow: pajpijiet ventilati b'valvoli li jippermettu d-dħul ta' l-arja
                                 
                                 
                                    Għall-użi kollha meta jkunu suġġetti għar-regolamenti dwar ir-reazzjoni għan-nar
                                 
                                 
                                    A1 (*), A2 (*), B (*), C (*)
                                    
                                 
                                 
                                    1
                                 
                              
                                    Tagħmir għall-stazzjoni ta' l-ippompjar ta' l-ilma żejjed u impjanti li jtellgħu d-dranaġġ
                                 
                                 
                                     
                                 
                                 
                                    A1 (**), A2 (**), B (**), C (**), D, E
                                 
                                 
                                    3
                                 
                              
                                    Tagħmir u elementi għal impjanti għat-trattament ta' l-ilma żejjed u apparat għal trattament fuq il-post — Tankijiet settiċi
                                 
                                 
                                     
                                 
                                 
                                    (A1 to E) (***), F
                                 
                                 
                                    4
                                 
                              
                                    Kanal tad-dranaġġ prefabbrikat
                                 
                                 
                                     
                                 
                                 
                                     
                                 
                                 
                                     
                                 
                              
                                    Toqob u kmamar ta' l-ispezzjonar.
                                 
                                 
                                     
                                 
                                 
                                     
                                 
                                 
                                     
                                 
                              
                                    Taraġ tal-ħadid, slielem, poġġamani għat-toqob u l-kmamar ta' l-ispezzjonar.
                                 
                                 
                                     
                                 
                                 
                                     
                                 
                                 
                                     
                                 
                              
                                    Separaturi
                                 
                                 
                                     
                                 
                                 
                                     
                                 
                                 
                                     
                                 
                              
                                    Għotjien ta' toqob għall-ispezzjonar u għotjien tal-gandotti
                                 
                                 
                                     
                                 
                                 
                                     
                                 
                                 
                                     
                                 
                              
                                    Sistema 1: Ara Anness III. 2.(i),tad-Direttiva89/106/KEE mingħajr ittestjar għall-verifika tal-kampjuni
                                    Sistema 3: Ara Anness III. 2.(ii) tad-Direttiva 89/106/KEE, it-tieni possibbiltà
                                    Sistema 4: Ara Anness III.2.(ii) tad-Direttiva 89/106/KEE, it-tielet possibbiltà
                                 
                              L-ispeċifikazzjoni tas-sistema għandha tkun b'tali mod li tkun tista' tiġi implimentata anke meta ma jkunx hemm il-ħtieġa li l-eżekuzzjoni tkun determinata għal ċertu karatteristika, peress li mill-inqas Stat Membru wieħed ma jkollux lanqas rekwiżit legali wieħed għal din il-karatteristika (ara Artikolu 2.1 tad-Direttiva 89/106/KEE u, fejn xieraq, il-klawżola 1.2.3 tad-Dokumenti Interpretattivi). F'dawk il-każi il-verifika ta' dawn il-karatteristiċi m'għandhiex tkun imposta fuq il-manifattur jekk hu ma jkunx jixtieq jiddikjara l-eżekuzzjoni tal-prodott f'dak ir-rigward.”
                     
                  
               
            (1)  Sistema 4: Ara Anness III punt 2 (ii) tad-Direttiva 89/106/KEE, it-tielet possibbiltà
         
            (2)  Sistema 1: Ara Anness III punt 2 (i) tad-Direttiva 89/106/KEE.
         
            (*)  Prodotti/materjali li għalihom stadju identifikabbli b'mod ċar fil-proċess tal-produzzjoni jirriżulta f'titjib tal-klassifikazzjoni tar-reazzjoni għan-nar (eż. żieda ta' oġġetti li jżommu lura n-nar jew limitazzjoni ta' materjal organiku)
         
            (**)  Prodotti/materjali mhux koperti minn nota f'qiegħ il-paġna (*).
         
            (***)  Prodotti/materjali li ma jeħtiġux li jiġu ttestjati għar-reazzjoni għan-nar (eż. Prodotti/materjali tal-klassi A1 skond id-Deċiżjoni 96/603/KE, kif emendata).